CELEX: 62009CA0442
Language: da
Date: 2011-09-06 00:00:00
Title: Sag C-442/09: Domstolens dom (Store Afdeling) af 6. september 2011 — Karl Heinz Bablok m.fl. mod Freistaat Bayern (anmodning om præjudiciel afgørelse fra Bayerischer Verwaltungsgerichtshof — Tyskland) (Genetisk modificerede fødevarer — forordning (EF) nr. 1829/2003 — artikel 2-4 og 12 — direktiv 2001/18/EF — artikel 2 — direktiv 2000/13/EF — artikel 6 — forordning (EF) nr. 178/2002 — artikel 2 — biavlsprodukter — forekomst af pollen fra genetisk modificerede planter — følger — markedsføring — begreberne organisme og fødevarer, der indeholder ingredienser, som er fremstillet af genetisk modificerede organismer )

22.10.2011   
            
            
               DA
            
            
               Den Europæiske Unions Tidende
            
            
               C 311/7
            
         Domstolens dom (Store Afdeling) af 6. september 2011 — Karl Heinz Bablok m.fl. mod Freistaat Bayern (anmodning om præjudiciel afgørelse fra Bayerischer Verwaltungsgerichtshof — Tyskland)
   (Sag C-442/09) (1)
   
   (Genetisk modificerede fødevarer - forordning (EF) nr. 1829/2003 - artikel 2-4 og 12 - direktiv 2001/18/EF - artikel 2 - direktiv 2000/13/EF - artikel 6 - forordning (EF) nr. 178/2002 - artikel 2 - biavlsprodukter - forekomst af pollen fra genetisk modificerede planter - følger - markedsføring - begreberne »organisme« og »fødevarer, der indeholder ingredienser, som er fremstillet af genetisk modificerede organismer«)
   2011/C 311/09
   Processprog: tysk
   
      Den forelæggende ret
   
   Bayerischer Verwaltungsgerichtshof
   
      Parter i hovedsagen
   
   
      Sagsøgere: Karl Heinz Bablok, Stefan Egeter, Josef Stegmeier, Karlhans Müller og Barbara Klimesch
   
      Sagsøgt: Freistaat Bayern
   
      Procesdeltager: Monsanto Technology LLC, Monsanto Agrar Deutschland GmbH og Monsanto Europe SA/NV
   
      Sagens genstand
   
   Anmodning om præjudiciel afgørelse — Bayerischer Verwaltungsgerichtshof — fortolkning af artikel 2, nr. 5) og 10), artikel 3, stk. 1, artikel 4, stk. 2, og artikel 12, stk. 2, i Europa-Parlamentets og Rådets forordning (EF) nr. 1829/2003 af 22. september 2003 om genetisk modificerede fødevarer og foderstoffer (EUT L 268, s. 1) — ufrivillig og tilfældig tilstedeværelse i fødevarer af pollen fra genetisk modificerede planter, der ikke længere har reproduktionsevne — eventuelle indvirkninger på de nærmere regler for markedsføring af de nævnte varer — begrebet »genetisk modificeret organisme« og »fremstillet af GMO«
   
      Konklusion
   
   
               1)
            
            
               Begrebet genetisk modificeret organisme som omhandlet i artikel 2, nr. 5), i Europa-Parlamentets og Rådets forordning (EF) nr. 1829/2003 af 22. september 2003 om genetisk modificerede fødevarer og foderstoffer skal fortolkes således, at et stof som pollen fra en genetisk modificeret majsvariant, som har mistet sin reproduktionsevne, og som er blottet for enhver evne til at overføre det genetiske materiale, som det indeholder, ikke længere henhører under dette begreb.
            
         
               2)
            
            
               Artikel 2, nr. 1), 10) og 13), og artikel 3, stk. 1, litra c), i forordning nr. 1829/2003, artikel 2 i Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed og artikel 6, stk. 4, litra a), i Europa-Parlamentets og Rådets direktiv 2000/13/EF af 20. marts 2000 om indbyrdes tilnærmelse af medlemsstaternes lovgivning om mærkning af og præsentationsmåder for levnedsmidler samt om reklame for sådanne levnedsmidler skal fortolkes således, at når et stof som pollen, der indeholder genetisk modificeret dna og genetisk modificerede proteiner, ikke kan anses for en genetisk modificeret organisme, udgør produkter såsom honning og kosttilskud, som indeholder et sådant stof, »fødevarer, der (…) indeholder (ingredienser, der er fremstillet af GMO’er)« som omhandlet i artikel 3, stk. 1, litra c), i forordning nr. 1829/2003. En sådan kvalifikation kan lægges til grund, uanset om overførslen af et sådant stof har været tilsigtet eller utilsigtet.
            
         
               3)
            
            
               Artikel 3, stk. 1, og artikel 4, stk. 2, i forordning nr. 1829/2003 skal fortolkes således, at når de underlægger en fødevare en godkendelses- og overvågningsforpligtelse, kan der ikke på denne forpligtelse analogt anvendes en tolerancetærskel som den, der er fastsat for mærkning ved forordningens artikel 12, stk. 2.
            
         
      (1)  EUT C 24 af 30.1.2010.